Эдзі Роўч — заснавальнік і дырэктар ірландскай сацыяльна-гуманітарнай арганізацыі “Міжнародны праект “Дзеці Чарнобыля”, грамадскі і палітычны дзеяч. У 1998 годзе за асаблівы ўклад у аказанне гуманітарнай дапамогі Беларусі яна першай з замежных грамадзян узнагароджана ордэнам Францыска Скарыны. Асноўная дзейнасць арганізацыі, якую яна ўзначальвае, сканцэнтравана ў Беларусі. У пацярпелых ад чарнобыльскай аварыі рэгіёнах рэалізоўваюцца сацыяльна-гуманітарныя праекты (будаўніцтва дзіцячых дамоў сямейнага тыпу, хоспісаў), праграмы медыцынскай дапамогі дзецям, інвалідам.